recursal/SuperWikiNEXT-32B huggingface dataset:
**লাল পাহাড়ির দেশে যা** ১৯৭২ সালে অরুণ চক্রবর্তীর রচিত *শ্রীরামপুর ইস্টিশনে মহুয়া গাছটা* শীর্ষক কবিতার উপর ভিত্তিকারী একটি বাংলা লোকসংগীত।

অরুণ চক্রবর্তী ১৯৭২ সালের এপ্রিল মাসে শ্রীরামপুর স্টেশনের পাশ দিয়ে যাওয়ার সময় মহুয়া ফুলের গাছ ও ফুল দেখতে পান। এখানে (শ্রীরামপুর) মহুয়া গাছ ও ফুলকে দেখে বড্ড বেমানান মনে হয়েছিল। তার মনে হয়েছিল বাংলার ধান, আলু উৎপাদনের অঞ্চলে মহুয়া ফুলের গাছ ও ফুল কেন থাকবে, মহুয়া তো লাল পাহাড়রের (জঙ্গলমহল) রানি, ওকে তো সেখানেই মানায়। মহুয়া তো লাল মাটির গাছ। তার পর তিনি গানটি রচনা করেন।

এরপর এই কবিতা ১৯৭৯ সালে প্রচলিত সুরে ভি বালসারার ব্যবস্থাপনায় সুভাষ চক্রবর্তী রেকর্ড করেন। বাউলদের অনুরোধে অরুণ আরো দু’টো পংক্তি যোগ করেন। নতুন পংক্তি দু'টিতে সুর করেন কবি নিজেই।

অনেক পরে বাংলা ব্যান্ড ‘ভূমি’ এই গানটি রেকর্ড করে। ব্যাপক জনপ্রিয়তাও পায়।

বিতর্ক
------

‘ভূমি’ এই গানটি রেকর্ড করলেও গীতিকারের নাম উল্লেখ না করায় শুরু হয় বিতর্ক। গান নিয়ে বিতর্ক প্রসঙ্গে সৌমিত্রর জানান ‘‘গীতিকারের নাম জানতাম না। তাই উল্লেখ করিনি। ভুল করেছিলাম। পরে অরুণদার কাছে ক্ষমাও চেয়েছি।’’

সম্মাননা
--------

এই গানের পঞ্চাশ বছর পূর্তি উপলক্ষ্যে ‘সহজিয়া ফাউন্ডেশন’ ২০২২ সালের ৮ জুলাই রবীন্দ্র সদনে ‘লালপাহাড়ি'র স্রষ্টা অরুণ চক্রবর্তীকে সম্মান জানায়। ওই দিন ঝুমুর গায়ক সুভাষ চক্রবর্তীকেও সম্মান জানানো হয়। অনুষ্ঠানে সঙ্গীত জগতের বহু বিশিষ্ট ব্যক্তিত্ব উপস্থিত ছিলেন।

তথ্যসূত্র
---------

1. 1 2 3 4 5 6  "'লালপাহাড়ি'র পঞ্চাশ বছর, গান নিয়ে কথা বলতে গিয়ে আবেগে ভাসলেন গীতিকার, গায়ক"। www.anandabazar.com। আনন্দবাজার পত্রিকা। ৬ জুলাই ২০২২। সংগ্রহের তারিখ ৬ জুলাই ২০২২।
2. ↑  "The Biography of a Song"। *openthemagazine.com*। সংগ্রহের তারিখ ৬ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Poet Arun Kumar Chakraborty - Interview and Recitation of Bengali Poems"। *washingtonbanglaradio.com*। ৬ জুলাই ২০২২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Lal paharir deshe ja completes 40 years"। *The Times of India*। সংগ্রহের তারিখ ৬ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রিজমের দ্বারা সাদা আলোকে দৃশ্যমান বর্ণালীতে বিভক্তকরণ।
**দৃশ্যমান বর্ণালি** বা **দৃশ্য বর্ণালি** বা **আলোক বর্ণালি** হচ্ছে তড়িচ্চুম্বকীয় বর্ণালীর সেই অংশ যা মানুষের চোখে দৃশ্যমান অর্থাৎ যা মানুষের চোখ চিহ্নিত করতে পারে। এই তরঙ্গ দৈর্ঘ্য সীমার তড়িচ্চুম্বকীয বিকিরণকে **দৃশ্যমান আলো** বা শুধু আলো বলে অভিহিত করা হয়। মানুষের চোখ ৩৮০ থেকে ৭৮০ ন্যানোমিটার তরঙ্গ দৈর্ঘ্যে সাড়া দেয়। কম্পাঙ্কে এই সীমা ৭৯০ টেরাহার্জ থেকে ৪০০ টেরাহার্জ পর্যন্ত বিস্তৃত। মানুষের চোখ সর্বোচ্চ প্রায় ৫৫৫ ন্যানোমিটার পর্যন্ত "দেখতে" পারে যা দৃশ্যমান বর্ণালির সবুজ রঙের এলাকায় অবস্থিত। অবশ্য মানুষের চোখ এবং মস্তিষ্ক আলাদা করে চিনতে পারে এমন অনেক রঙই দৃশ্যমান বর্ণালিতে নেই। উদাহরণস্বরূপ বলা যায় ঔজ্জ্বল্য পরিবর্তিত রং যেমন গোলাপী কিংবা মিশ্র রং ম্যাজেন্টা এই বর্ণালিতে অনুপস্থিত কারণ এই রঙগুলি একাধিক তরঙ্গদৈর্ঘ্যের মিশ্রণের ফলে সৃষ্টি হয়।

অনেক প্রজাতির প্রাণির চোখ মানুষের চোখে দৃশ্যমান বর্নালী ছাড়া ভিন্ন তরঙ্গদৈর্ঘ্যে সংবেদনশীল হয়। যেমন মৌমাছির মত অনেক কীটপতঙ্গ অতিবেগুনী আলোতে দেখতে পায় যা ফুলের মধু আহরণে তাদেরকে সহায়তা করে। পাখিরাও অতিবেগুনী আলোতে (৩০০-৪০০ ন্যানোমিটার) দেখতে পায়। কিছু কিছু পাখির যৌন নির্ভর চিহ্ন শুধুমাত্র অতিবেগুনী আলোতে দেখা যায়।

বর্ণালীভুক্ত রং
---------------

| sRGB rendering of the spectrum of visible lightsRGB rendering of the spectrum of visible light |
| --- |
| রঙ | তরঙ্গ দৈর্ঘ্য
ন্যানোমিটার(nm) |
| **বেগুনী** | ৩৮০–৪২৪; |
| **নীল** | ৪২৫–৪৫০; |
| *আসমানী* | ৪৫১-৫০০; |
| **সবুজ** | ৫০১–৫৭৫; |
| **হলুদ** | ৫৭৬–৫৯০; |
| **কমলা** | ৫৯১–৬৪৭; |
| **লাল** | ৬৪৮–৭৮০; |

ইতিহাস
------

বর্ণালীবিদ্যা
-------------

তথ্যসূত্র
---------

1. ↑  Cecie Starr (২০০৫)। *Biology: Concepts and Applications*। Thomson Brooks/Cole। আইএসবিএন 053446226X।
2. ↑  Cuthill, Innes C (১৯৯৭)। "Ultraviolet vision in birds"। Peter J.B. Slater। *Advances in the Study of Behavior*। **29**। Oxford, England: Academic Press। পৃষ্ঠা 161। আইএসবিএন 978-0-12-004529-7।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
3. ↑  Jamieson, Barrie G. M. (২০০৭)। *Reproductive Biology and Phylogeny of Birds*। Charlottesville VA: University of Virginia। পৃষ্ঠা 128। আইএসবিএন 1578083869।
Protoplasts of cells from a petunia's leaf
Protoplasts of *Physcomitrella patens*
কোষ প্রাচীরের অভ্যন্তরে সমুদয় পদার্থ একসাথে **প্রোটোপ্লাস্ট** নামে পরিচিত।প্রোটোপ্লাস্ট দুভাগে বিভক্ত।যথাঃ১)সজীব প্রোটোপ্লাজম ২)নির্জীব বস্তু বা অপ্রোটোপ্লাজমীয় উপাদান।নিম্নে এদের বর্ণনা দেওয়া হল।

প্রোটোপ্লাজম
------------

কোষের অভ্যন্তরের অর্ধস্বচ্ছ আঠালো এবং জেলির ন্যায় অর্ধতরল,কলয়ডালধর্মী সজীব পদার্থকে প্রোটোপ্লাজম বলে।প্রোটোপ্লাজমই কোষের তথা দেহের সকল মৌলিক জৈবিক কার্যাদি সম্পন্ন করে থাকে। এ জন্যই প্রোটোপ্লাজমকে জীবনের ভিত্তি বলা হয়। এতে ৭০ থেকে ৯০% পানি থাকে।

### ভৌত বৈশিষ্ট্য

* প্রোটোপ্লাজম অর্ধস্বচ্ছ,বর্ণহীন,জেলি সদৃশ্য অর্ধতরল আঠালো পদার্থ।
* এটি দানাদার ও কলয়ডধর্মী।
* ইহা কোষস্থ পরিবেশ অনুযায়ী জেলি থেকে তরলে এবং তরল থেকে জেলিতে পরিবর্তিত হতে পারে।
* প্রোটোপ্লাজমের আপেক্ষিক গুরুত্ব পানি থেকে বেশি।
* উত্তাপ,অ্যাসিড ও অ্যালকোহলের প্রভাবে প্রোটোপ্লাজম জমাট বাঁধে।

### রাসায়নিক বৈশিষ্ট্য

রাসায়নিকভাবে প্রোটোপ্লাজমে জৈব এবং অজৈব পদার্থ আছে।এতে অধিক পরিমাণে পানি আছে।জৈব পদার্থের মধ্যে সবচেয়ে বেশি আছে বিভিন্ন ধরনের প্রোটিন এরপর আছে কার্বোহাইড্রেড ও লিপিড।এছাড়াও আছে অক্সিজেন, ম্যাগনেসিয়াম,নাইট্রোজেন,কার্বন,কপার,জিঙ্ক,সোডিয়াম,পটাশিয়াম,কেলসিয়াম,সালফার,আয়রন প্রভৃতি।

### জৈবিক বৈশিষ্ট্য

প্রোটোপ্লাজম বিভিন্ন বিভিন্ন ধরনের উত্তেজনায় সাড়া দেয়।খাদ্য তৈরি,খাদ্য হজম,আত্তীকরণ,শ্বসন,বৃদ্ধি,জনন ইত্যাদি সকল মেটাবলিক কার্যকালাপ প্রোটোপ্লাজম করে থাকে।প্রোটোপ্লাজমের জৈবিক বৈশিষ্ট্যই জীবের বৈশিষ্ট্য।অভিস্রবণ প্রক্রিয়ায় প্রোটোপ্লাজম পানি গ্রঽণ ও ত্যাগ করতে পারে।

### চলন

প্রোটোপ্লাজম কখনো স্খির থাকেনা।প্রোটোপ্লাজমের এ গতিময়তাকে চলন বলে।কোষপ্রাচীর যুক্ত প্রোটোপ্লাজম জলস্রোতের মত যে চলন দেখা যায় তাকে আবর্তন বা সাইক্লোসিস বলে।আবর্তন দুই প্রকার হয়ে থাকে।যে চলনে প্রোটোপ্লাজম একটি গহ্বরকে কেন্দ্র করে কোষ প্রাচীরের পাশ দিয়ে নির্দিষ্ট পথে একদিকে ঘুরে তখন তাকে একমুখী আবর্তন বলে।যেমনঃপাতা ঝাঝির কোষ।যে চলনে প্রোটোপ্লাজম কতকগুলো গহ্বরকে কেন্দ্রকে অনিয়মিতভাবে আবর্তন করতে থাকে তখন তাকে বহুমূখী আবর্তন বলে।

কোষঝিল্লি
---------

কোষ প্রাচীরের ঠিক নিচে সমস্ত প্রোটোপ্লাজমকে ঘিরে একটি সজীব ঝিল্লি আছে।এ ঝিল্লিকে কোষ ঝিল্লি বলে।একে প্লাজামামেমব্রেন,প্লাজমালেমা,সাইটোমেমব্রেন এসব নামেও অভিহিত করা হয়।তবে বর্তমানে অনেকে একে বায়োমেমব্রেন বলতে চান।ঝিল্লিটি স্থানে স্থানে ভাজ বিশিষ্ট হতে পারে।প্রতিটি ভাজকে মাইক্রোভিলাস বলে।কোষাভ্যন্তরট অধিক প্রবিষ্ট মাইক্রোভিলাসকে বলা হয় পিনোসাইটিক ফোস্কা।

### গঠন

কোষঝিল্লির গঠন ব্যাখা করতে গিয়ে Danielli আর Davson (১৯৪৩) সর্বপ্রথম একটি সুনির্দিষ্ট মডেল প্রস্তাব করেন।এটি 
Sandwitch মডেল নামে পরিচিত।তাদের মতে ঝিল্লিটি দ্বিস্তর বিশিষ্ট এবং প্রতি স্তরে প্রোটিন এবং লিপিড উপস্তর আছে।দিস্তর বিশিষ্ট ঝিল্লির উপর ও নিচে প্রোটিন স্তর এবং মাঝখানে লিপিড স্তর আছে।

তথ্যসূত্র
---------

1. ↑  
	* Davey MR, Anthony P, Power JB, Lowe KC (মার্চ ২০০৫)। "Plant protoplasts: status and biotechnological perspectives"। *Biotechnol. Adv.*। **23** (2): 131–71। ডিওআই:10.1016/j.biotechadv.2004.09.008। পিএমআইডি 15694124। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
**উলসান হুন্দাই ফুটবল ক্লাব** (কোরীয়: 울산 현대 축구단, ইংরেজি: Ulsan Hyundai FC; সাধারণত **উলসান হুন্দাই এফসি** এবং সংক্ষেপে **উলসান হুন্দাই** নামে পরিচিত) হচ্ছে উলসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৮৩ সালে *হুন্দাই হরাং-ই* নামে প্রতিষ্ঠিত হয়েছে। ৪৪,১০২ ধারণক্ষমতাবিশিষ্ট উলসান মুনসু ফুটবল স্টেডিয়ামে *টাইগার্স* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় হং মিয়ং-বো এবং সভাপতির দায়িত্ব পালন করছেন ছং মং-জুন। বর্তমানে দক্ষিণ কোরীয় রক্ষণভাগের খেলোয়াড় জং সুং-হিয়ান এই ক্লাবের অধিনায়কের দায়িত্ব পালন করছেন। উলসান হুন্দাই হচ্ছে কে লিগ ১-এর বর্তমান চ্যাম্পিয়ন, যারা ২০২২ মৌসুমে ক্লাবের ইতিহাসে ৩য় বারের মতো শিরোপা জয়লাভ করেছিল।

ঘরোয়া ফুটবলে, উলসান হুন্দাই এপর্যন্ত ১০টি শিরোপা জয়লাভ করেছে; যার মধ্যে তিনটি কে লিগ ১, এবং একটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে দুইটি এএফসি চ্যাম্পিয়নস লিগ শিরোপা রয়েছে। কিম শিন-উক, কাং মিন-সু, কিম তে-হুয়ান, জুনিয়র নেগ্রাও এবং কিম ইন-সংয়ের মতো খেলোয়াড়গণ উলসান হুন্দাইয়ের জার্সি গায়ে মাঠ কাঁপিয়েছেন।

ইতিহাস
------

১৯৮৪ মৌসুমে উলসান হুন্দাই প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে-লিগে অংশগ্রহণ করতে সক্ষম হয়েছিল। ১৯৮৪ সালের সালের ১লা এপ্রিল তারিখে, কে-লিগে ক্লাব ইতিহাসে নিজেদের প্রথম ম্যাচে মুন জুং-সিকের অধীনে উলসান হুন্দাই পিওএসসিও ডলফিনসের সাথে ১–১ গোলে ড্র করেছিল। ১৯৮৪ কে-লিগে উলসান হুন্দাই ১৩টি জয় এবং ১০টি ড্রয়ে সর্বমোট ৫৬ পয়েন্ট অর্জন করে সামগ্রিক পয়েন্ট তালিকায় ৩য় স্থান অর্জন করেছিল, যেখানে বেক জং-চুল ১৬টি গোল করে লিগে উলসান হুন্দাইয়ের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑

বহিঃসংযোগ
---------


উইকিমিডিয়া কমন্সে **উলসান হুন্দাই ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (কোরীয়) (ইংরেজি)
**জি ইটিসি বলিউড** হচ্ছে একটি বলিউড বাণিজ্য ভিত্তিক টেলিভিশন চ্যানেল। এই চ্যানেলটি এশিয়া প্রশান্ত মহাসাগরীয় অঞ্চলের দর্শকদের পরিবেশন করে। এই চ্যানেলে ইংরেজি এবং হিন্দি ভাষায় অনুষ্ঠান উপস্থাপন করা হয়। এই চ্যানেলটিতে পর্যালোচনা, পূর্বরূপ, বক্স অফিস সংগ্রহ, নতুন এবং আসন্ন মুক্তিপ্রাপ্ত চলচ্চিত্রের বিবরণ, হিন্দি চলচ্চিত্রের ব্যবসায়ের জল্পনা ইত্যাদি প্রচার করা হয়। এই চ্যানেলটি বলিউড অভিনেতা, বাণিজ্য পণ্ডিত, পরিচালক, প্রযোজক, পরিবেশক এবং চলচ্চিত্র বিপণনকারী ইত্যাদির সাথে কথাবার্তা দর্শকদের একটি ভিন্ন দৃষ্টিকোণ থেকে চলচ্চিত্র সম্পর্কে জানতে সাহায্য করে। প্রখ্যাত চলচ্চিত্র সমালোচক, কোমল নাহতা এই চ্যানেলের অন্যতম শীর্ষস্থানীয় অনুষ্ঠানের উপস্থাপক হিসাবে চলচ্চিত্র সমালোচক তরন আদর্শকে স্থলাভিষিক্ত করেছেন; তার উপস্থাপিত অনুষ্ঠানটির নাম হচ্ছে *বি বিজ রিভিউস*, যেটি ২০১০ সালের এপ্রিল মাস হতে প্রচারিত হচ্ছে।

ইটিসি হচ্ছে একটি ভারত ভিত্তিক স্যাটেলাইট টেলিভিশন চ্যানেল, যার সদর দফতর ভারতের মহারাষ্ট্রের মুম্বইয়ে অবস্থিত। ইটিসি ২৪ ঘণ্টা প্রচারিত একটি ভারতীয় সঙ্গীত চ্যানেল। জি নেটওয়ার্কের সুভাষ চন্দ্র ১৯৯২ সালের ১লা অক্টোবর তারিখে ভারতে উদ্বোধন হয়েছিল।

তথ্যসূত্র
---------

1. ↑  "Komal Nahta confirmed as new host for ZEE show"। Biz Asia। ২৬ এপ্রিল ২০১০। ২৫ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
2. ↑  "Contact Us – ETC Bollywood Business"। etc.in। ২৫ মে ২০১৮ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১২।
3. ↑  "About ETC Channel"। ekikrat.in। ৭ আগস্ট ২০০৮। ১৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০২০।
4. ↑  "Subhash Chandra, founder of ZEE TV"। afaqs। ১ জুন ২০১১। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০২০।
কার্ড
**তাস খেলা** এমন একটি খেলা যেটি খেলার মূল উপকরণ হচ্ছে 'প্লেয়িং কার্ড' বা তাস। এটি হতে পারে গতানুগতিক নিয়ম অনুযায়ী অথবা খেলাভেদে নিয়ম পরিবর্তনও করা যেতে পারে।

অসংখ্য ধরনের 'কার্ড খেলা' রয়েছে, এর মাঝে কয়েকটি সাদৃশ্যপূর্ণ খেলা মিলে খেলার শ্রেণিও গড়ে উঠেছে (যেমন: পোকার)। খুব অল্প সংখ্যাক খেলাই সুনির্ধারিত নিয়মে খেলা হয়, বেশীরভাগ খেলাই গণমানুষের খেলা হিসেবে অঞ্চল,সমাজ ও ব্যক্তিভেদে বিভিন্ন পরিবর্তিত নিয়মে খেলা হয়।

'কার্ড খেলা' একটি 'ডেক'(সেট) বা 'প্যাক' এর তাস দিয়ে খেলা হয় যেখানে প্রতিটি তাসের আকার ও আকৃতি পুরোপুরি একরকম। প্রতিটি তাসেরই দুইটি দিক থাকে : 'ফেস'(সামনের দিক) এবং 'ব্যাক'(পেছনের দিক)। তাসের ব্যাক দেখে তাসকে আলাদাভাবে চেনা যায় না তবে সাধারণত তাসের ফেস একটি অপরটির থেকে আলাদা হয়। প্রতিটি খেলোয়াড়েরই একটি ডেকের সব ধরনের তাস সম্পর্কে জানা থাকে। কখনো কখনো খেলার প্রয়োজনে একাধিক ডেকের তাস একসাথে মিশিয়ে একটি 'স্যু' বানানো হয়।

কার্ড খেলার মূল ভিত্তি হচ্ছে যে তাসগুলোকে শুধুমাত্র সামনের দিক বা 'ফেস' দেখে চেনা যায়, তাই প্রতিটি খেলোয়াড় শুধুমাত্র তার নিজের হাতে থাকা তাস সম্পর্কেই শুধু পুরোপুরি নিশ্চিত থাকবে বাকী খেলোয়াড়দের হাতে থাকা তাস সম্পর্কে কেউ কোনো নিশ্চয়তা দিতে পারে না। তাই এই খেলাকে সম্ভাবনা বা ভাগ্যের খেলাও বলা হয়ে থাকে যেখানে খেলোয়াড়দের কাছে খেলার অবস্থান সম্পর্কে পরিপূর্ণ তথ্য থাকে না যা অন্যান্য কৌশলগত খেলা থেকে ব্যতিক্রম।

প্রকারভেদ
---------

### 'ট্রিক-টেকিং গেম' বা 'পীঠ নেয়ার খেলা'

এই খেলাগুলোতে চক্রাকারে প্রত্যেক খেলোয়াড় একটি করে তাস ফেলে। সবার তাস ফেলা সম্পূর্ণ হলে ঐ ফেলা তাসের সেটকে 'পীঠ' বলা হয়। প্রতি পীঠে সর্বোচ্চ মানের তাস ফেলা খেলোয়াড়টি ঐ পীঠ নিয়ে নেয়। এভাবে শেষ পর্যন্ত সর্বোচ্চ সংখ্যক পীঠ নেয়া খেলোয়াড়কেই বিজয়ী ঘোষণা করা হয়। উদাহরণ:ব্রিজ,হুইস্ট,ইউচরে,ফাইভ-হান্ড্রেড,স্পেডস।

### 'ম্যাচিং গেম' বা 'মেলানোর খেলা'

এই খেলাগুলোতে একটি নির্দিষ্ট গ্রুপ বা ধারার তাস মিলিয়ে সেট বানাতে হয়। এক্ষেত্রে বাছাই করে উদ্দিষ্ট গ্রুপের বাইরের অপ্রয়োজনীয় কার্ডগুলো হাত থেকে ফেলে দিতে হয়। যে খেলোয়াড় সবার আগে সেট মেলাতে পারে সে ই বিজয়ী হয়। উদাহরণ: রামি। ।।

### শেডিং গেম' বা 'মুক্ত হবার খেলা'

এই খেলাগুলোতে যে খেলোয়াড় সবার আগে নিজের তাসগুলোকে হাত থেকে মুক্ত করতে পারবে অর্থাৎ শেষ করতে পারবে সে ই বিজয়ী হবে। উদাহরণ: ক্রেজি এইট

### ক্যাচ এন্ড কালেক্ট গেম' বা 'সংগ্রহ করার খেলা'

এই খেলাগুলোতে খেলোয়াড়দের লক্ষ্য থাকে ডেকের সব তাস নিজের দখলে নিয়ে আসার। এই প্রকারের কিছু কিছু খেলায় একটি নির্দিষ্ট তাস নিক্ষেপের মাধ্যমে তাসের স্তূপ থেকে তাস ফেলে নিজের দখলে নেয়া হয়। উদাহরণ: কার্ড ওয়ার

### ফিশিং গেম

এই খেলায় টেবিলে দৈবভাবে তাসের ডেক থেকে একটি নির্দিষ্ট সংখ্যক তাস ক্রমান্বয়ে সাজানো হয় এবং যে খেলোয়াড় তার নিজের হাতে থাকা ডেক থেকে সবার আগে ঐ ক্রম অনুযায়ী ঐ নির্দিষ্ট তাসগুলো প্রদর্শন করতে পারে সে ই বিজয়ী হয়।
**কোলোন বন বিমানবন্দর** (***জার্মান: Flughafen Köln/Bonn Konrad Adenauer***) (আইএটিএ: **CGN**, আইসিএও: **EDDK**) এটি জার্মানির চতুর্থ বৃহত্তম শহর কোলনের আন্তর্জাতিক বিমানবন্দর, এবং পশ্চিম জার্মানির প্রাক্তন রাজধানী বনেও পরিষেবা দেয়৷ ২০১৭ সালে এটির মধ্য দিয়ে প্রায় ১২.৪ মিলিয়ন যাত্রী পাড়ি দিয়ে, এটি জার্মানির সপ্তম বৃহত্তম যাত্রীবাহী বিমানবন্দর এবং কার্গো অপারেশনের ক্ষেত্রে তৃতীয় বৃহত্তম। ট্রাফিক ইউনিট দ্বারা, যা কার্গো এবং যাত্রীদের একত্রিত করে, বিমানবন্দরটি জার্মানিতে পঞ্চম অবস্থানে রয়েছে। মার্চ ২০১৫ পর্যন্ত, কোলন বন বিমানবন্দরের ৩৫টি দেশে ১১৫টি যাত্রী গন্তব্যে পরিষেবা প্রদান করেছিল ।বিমানবন্দরটির নামকরণ করা হয়েছে কোলনের বাসিন্দা কনরাড অ্যাডেনাউয়ের, যুদ্ধোত্তর পশ্চিম জার্মানির প্রথম চ্যান্সেলর।

বিমানবন্দরটি পোর্জ জেলায় অবস্থিত এবং এটি ওয়াহনার হেইড, একটি প্রকৃতি সংরক্ষণাগার দ্বারা বেষ্টিত। বিমানবন্দরটি কেন্দ্রীয়ভাবে কোলন শহর কেন্দ্রের ১২ কিমি (৭.৫ মাইল) দক্ষিণ-পূর্বে এবং বনের ১৬ কিলোমিটার (৯.৯ মাইল) উত্তর-পূর্বে কোলন বন অঞ্চলে অবস্থিত। কোলোন বন বিমানবন্দরটি দেশের কয়েকটি ২৪-ঘন্টা বিমানবন্দরগুলির মধ্যে একটি এবং এটি ইউরোয়িংস, ফেডেক্স এক্সপ্রেস এবং ইউপিএস এয়ারলাইন্সের পাশাপাশি বেশ কয়েকটি অবসর এবং কম খরচের এয়ারলাইনগুলির জন্য একটি কেন্দ্রের শহর হিসাবে কাজ করে। এটি জার্মান এবং ইউরোপীয় মহাকাশ সংস্থা DLR এবং EAC, ESA-এর অংশ, যারা মহাকাশ অনুসন্ধানের জন্য সেখানে মহাকাশচারীদের প্রশিক্ষণ দেয়।

কোলোন বন বিমানবন্দরটি রাইন-রুহরের প্রধান বিমানবন্দর বৃহত্তর ডুসেলডর্ফ বিমানবন্দর থেকে মাত্র ৪৯ কিমি (৩০ মাইল) দক্ষিণে অবস্থিত এবং এছাড়াও ফ্রাঙ্কফুর্ট বিমানবন্দর, জার্মানির প্রধান আন্তর্জাতিক বিমানবন্দরের সাথে প্রতিযোগিতা করে, যেটি আইসিই উচ্চতায় ৪৭ মিনিটের মধ্যে কোলোন থেকে পৌঁছানো যায়। - গতির ট্রেন। বিমানবন্দরটি যৌথভাবে কোলন শহর (৩১.১২%), ফেডারেল রিপাবলিক অফ জার্মানি (৩০.৯৪%), নর্থ রাইন-ওয়েস্টফালিয়া রাজ্য (৩০.৯৪%), বন শহর (৬.০৬%) এবং দুটি কাউন্টির মালিকানাধীন: রাইন -সিগ-ক্রেইস (০.৫৯%) এবং রেইনিশ-বার্গিসের ক্রিস (০.৩৫%)

ইতিহাস
------

সুবিধা
------

এয়ারলাইন্স এবং গন্তব্য
-----------------------

পরিসংখ্যান
----------

সামরিক ব্যবহার
--------------

যোগাযোগ
-------

কোলন/বন বিমানবন্দর স্টেশন এর সাথে যুক্ত ৷

আরও দেখুন
---------

তথ্যসূত্র
---------

1. ↑  "Wayback Machine" (পিডিএফ)। *web.archive.org*। ২০১৬-০৩-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৯-১৭।
2. ↑  "Sommerflugplan 2015: Sieben neue Ziele ab Flughafen Köln/Bonn"। *airliners.de* (জার্মান ভাষায়)। সংগ্রহের তারিখ ২০২৩-০৯-১৭।
3. ↑  "ADV Monthly Traffic Report 12/2022" (পিডিএফ)। *adv.org*। Arbeitsgemeinschaft Deutscher Verkehrsflughäfen e.V.। ২০২৩-০২-১৩। সংগ্রহের তারিখ ২০২৩-০২-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "AIP VFR online"। *dfs.de* (ইংরেজি ভাষায়)। DFS Deutsche Flugsicherung GmbH। সংগ্রহের তারিখ ২০২৩-০২-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Thomalla, V. K. (২০১৫-১০-১৩)। "Drehkreuz feiert Jubiläum: Fünf Jahre FedEx-Hub in Köln Bonn"। *www.flugrevue.de* (জার্মান ভাষায়)। সংগ্রহের তারিখ ২০২৩-০৯-১৭।
6. ↑  "Newsroom | About UPS"। *About UPS-US* (ইংরেজি ভাষায়)। সংগ্রহের তারিখ ২০২৩-০৯-১৭।
**মোহাম্মদ খোরশেদ আনোয়ার** (১ জানুয়ারি ১৯৩৩ – ১৪ অক্টোবর ২০১৭) বাংলাদেশের একজন বিশিষ্ট রাজনীতিবিদ এবং সাবেক উচ্চ-পদস্থ সরকারি আমলা। তিনি সংক্ষেপে এম. কে. আনোয়ার' নামে পরিচিত এবং পাকিস্তান ও বাংলাদেশ সরকারের বিভিন্ন উচ্চ-পদে দায়িত্ব পালন করেছেন। সরকারি চাকরি হতে অবসর গ্রহণের পর রাজনীতিতে জড়িয়ে তিনি পরবর্তীতে ৫ বার জাতীয় সংসদ সদস্য এবং দুইবার মন্ত্রী হিসাবে দায়িত্ব পালন করেছেন।

শিক্ষা জীবন
-----------

লেটার মার্কসহ ১৯৪৮ সালে মেট্রিকুলেশন, আই.এস.সি, ঢাকা কলেজ ১৯৫০ সাল, ঢাকা বিশ্ববিদ্যালয় হতে বি.এস.সি (সম্মান) এবং পরিসংখ্যাণে এম.এস.সি।

পেশাগত জীবন
-----------

 ১৯৫৬ সালে পাকিস্তান সিভিল সার্ভিসে যোগ দিয়েছিলেন। তার ৩৪ বছরের পেশাগত জীবনে (১৯৫৬-১৯৯০) তিনি ফরিদপুর ও ঢাকা জেলার জেলা প্রশাসক ও জেলা ম্যাজিস্ট্রেট, জুটমিল কর্পোরেশনের সমিতি, টেক্সটাইল মিল কর্পোরেশনের সভাপতি, বাংলাদেশ বিমানের চেয়ারম্যান এবং অন্যান্য গুরুত্বপূর্ণ পদে বহাল ছিলেন। তিনি বাংলাদেশের ৭ম মন্ত্রিপরিষদ সচিব ছিলেন। ১৯৭২ থেকে ১৯৯০ পর্যন্ত তিনি প্রশাসনে বিভিন্ন উচ্চপদে পদে দায়িত্ব পালন করেছেন। তিনি একজন সি.এস.পি কর্মকর্তা। তিনি তৎকালীন ঝিনাইদহ মহকুমার এসডিও (সাব ডিভিশনাল অফিসার) হিসাবে দায়িত্ব পালন করেছেন এবং দায়িত্ব পালনরত অবস্থায় ঝিনাইদহ সরকারি কে.সি কলেজ কলেজ প্রতিষ্ঠায় অগ্রণী ভূমিকা পালন করেন। এম.কে আনোয়ার ১৯৭১ সালে ঢাকার জেলা প্রশাসক ছিলেন। তার পেশাগত জীবনের এক সময় পাকিস্তানের সাবেক রাষ্ট্রপতি লেঘারীর অধীনে চাকরি করেছেন।

রাজনৈতিক জীবন
-------------

যখন ঢাকা কলেজে পড়তেন তখন ছাত্র সংসদের সদস্য নির্বাচিত হয়েছিলেন। ঢাকা বিশ্ববিদ্যালয়ে লেখাপড়া করার সময় ফজলুল হক হলের ছাত্র সংসদের সভাপতি নির্বাচিত হয়েছিলেন। ঢাকা বিশ্ববিদ্যালয়ের বিজ্ঞান বিভাগের ছাত্র সংগঠনের প্রতিষ্ঠাতা সাধারণ সম্পাদক। ফজলুল হক হলের ছাত্র থাকা অবস্থায় এম.কে আনোয়ার ১৯৫২ সালের ভাষা আন্দোলনে সক্রিয়ভাবে সম্পৃক্ত হয়েছিলেন।

এম.কে আনোয়ার বিএনপিতে যোগ দিয়েছিলেন ১৯৯১ সালের নির্বাচনের পূর্বে। ১৯৯৭ সালে তিনি দলের একজন অন্যতম সহ-সভাপতি হয়েছিলেন। ১৯৯১ সালের মার্চে, এম.কে আনোয়ার বেগম খালেদা জিয়ার বি.এন.পি সরকারের মন্ত্রীপরিষদের সদস্য ছিলেন।

তিনি বাণিজ্য, নৌ-পরিবহন এবং বিজ্ঞান ও প্রযুক্তি মন্ত্রী ছিলেন। ১৯৯৬ সালে তিনি পুনরায় বিএনপি’র ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি মোট পাঁচবার সংসদ সদস্য নির্বাচিত হওয়ার পাশাপাশি বিএনপি সরকারের সময়ে দু’বার মন্ত্রীর দায়িত্ব পালন করেন তিনি একজন প্রবীণ রাজনীতিবিদ।

পরিবার
------

এম.কে আনোয়ার বিবাহ করেছেন ১৯৫৬ সালে এবং তার দুই পুত্র, এক কন্যা আছে। মানিকগঞ্জের আব্দুল লতিফ বিশ্বাসের কন্যা তার স্ত্রী মাহমুদা আনোয়ার একজন গৃহিনী। আব্দুল লতিফ বিশ্বাস পাকিস্তান আমলে কেন্দ্রীয় সরকারের মন্ত্রি ছিলেন এবং তিনি শেরে বাংলা ফজলুল হকের অনুসারী ছিলেন।

মৃত্যু
------

তিনি ২৪ অক্টোবর ২০১৭ তে ৮৪ বয়সে এলিফ্যান্ট রোডের নিজ বাড়িতে মারা যান।

আরও দেখুন
---------

* বাংলাদেশের কৃষি মন্ত্রণালয়

|
|  |
|
| পূর্বসূরী:**মোহাম্মদ কেরামত আলী** | **বাংলাদেশের নৌপরিবহন মন্ত্রী**২০ মার্চ ১৯৯১ – ২৯ জুলাই ১৯৯১১৩ আগস্ট ১৯৯৩ – ১৮ অক্টোবর ১৯৯৫ | উত্তরসূরী:**সৈয়দ মঞ্জুর এলাহী** |
|

তথ্যসূত্র
---------

1. 1 2  Bideshe, Deshe। "এম.কে আনোয়ার -Deshebideshe"। *www.deshebideshe.com*। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৫।
2. 1 2  এম কে আনোয়ার বর্নাঢ্য জীবনের অধিকারী
3. ↑  "এম কে আনোয়ারের জানাজা সম্পন্ন"। *প্রথম আলো*। ২৪ অক্টোবর ২০১৭। সংগ্রহের তারিখ ১১ ডিসেম্বর ২০১৮।
**কাউন্টার টেরোরিজম অ্যান্ড ট্রান্সন্যাশনাল ক্রাইম** (বাংলা: সন্ত্রাসবাদ ও আন্তঃজাতীয় অপরাধ দমন) সন্ত্রাসবাদ ও আন্তর্জাতিক অপরাধ মোকাবেলায় গঠিত ঢাকা মেট্রোপলিটন পুলিশের একটি বিশেষ শাখা। মো. আসাদুজ্জামান এ ইউনিটের প্রধান হিসেবে দায়িত্ব পালন করছেন।

ইতিহাস
------

২০১১ সালে আগস্ট মাসে স্বরাষ্ট্র মন্ত্রণালয় বাংলাদেশ পুলিশকে নিয়ে কাউন্টার সন্ত্রাসবিরোধী পুলিশ ব্যুরো নামে একটি বিশেষ ইউনিট গঠনের সুপারিশ করে। সেপ্টেম্বর ২০১৩ সালে স্বরাষ্ট্র মন্ত্রণালয় জনপ্রশাসন মন্ত্রণালয়ে পাঠায়। ২০১৫ সালে সন্ত্রাসী হামলার সংখ্যা বাড়লে এ ইউনিটের চাহিদা বাড়ে। ১৬ ফেব্রুয়ারি ২০১৬ সালে ৬০০ জনকে নিয়ে ঢাকা মহানগর পুলিশের কাউন্টার টেরোরিজম এন্ড ট্রান্সন্যাশনাল ক্রাইম প্রতিষ্ঠা হয়।

২০১৭ সালের মার্চ মাসে এটি সীতাকুন্ডে এক অভিযান চালায়, যার ফলে চট্টগ্রামে দু‘জন জঙ্গি নিহত হয়। ২৫ মার্চ ২০১৭ তারিখে বাংলাদেশ সেনাবাহিনীর প্রথম প্যারা-কমান্ডো ব্যাটালিয়ন দ্বারা এটি অপারেশন টুইলাইটকে সহায়তা প্রদান করে।  সন্ত্রাসবাদ, উগ্রবাদ, অস্ত্র ও বিস্ফোরক, সাইবার অপরাধ, ড্রাগ, চোরাচালান, সন্ত্রাসী অর্থায়ন এবং অন্য কোনও আন্তর্জাতিক অপরাধ সম্পর্কিত তথ্য নাগরিকদের কাছ থেকে সংগ্রহের জন্য সংস্থাটি *হ্যালো সিটি* অ্যাপ নামে একটি অ্যাপ উন্মুক্ত করে।

কাঠামো
------

সিটিটিসি বা কাউন্টার টেরোরিজম এন্ড ট্রান্সন্যাশনাল ক্রাইমের চারটি বিভাগ রয়েছে। এগুলো হলো-

1. বিশেষ অ্যাকশন গ্রুপ
2. কাউন্টার সন্ত্রাস তদন্ত বিভাগ
3. সাইবার নিরাপত্তা ও অপরাধ বিভাগ এবং
4. ট্রান্সন্যাশনাল অপরাধ বিভাগ

তথ্যসূত্র
---------

1. ↑  "6 Killed, 50 Injured In Twin Blasts In Bangladesh's Sylhet. Anti-Terror Operation Under Way"। *NDTV*। সংগ্রহের তারিখ ২৭ মার্চ ২০১৭।
2. ↑  "Ansar al Islam: Change of tactics in recruitment"। *The Daily Star*। ২৪ মার্চ ২০১৭। সংগ্রহের তারিখ ২৭ মার্চ ২০১৭।
3. ↑  "DMP sets up counter terror unit"। *The Daily Star*। ১৭ ফেব্রুয়ারি ২০১৬। সংগ্রহের তারিখ ২৭ মার্চ ২০১৭।
4. ↑  "Suicide bomber blows himself up at Bangladesh army camp"। *The Tribune*। ১৭ মার্চ ২০১৭। সংগ্রহের তারিখ ২৭ মার্চ ২০১৭।
5. ↑  "Assault on Sylhet den underway"। *The Financial Express*। সংগ্রহের তারিখ ২৭ মার্চ ২০১৭।
ভারতে আম্মি কাল্লু

**বাটান** হল রান্নাঘরের জন্য ব্যবহৃত একটি সামগ্রী যা দক্ষিণ আমেরিকান, আন্দিয়ান এবং ভারতীয় রন্ধনশৈলীতে বিভিন্ন ধরণের খাবার প্রক্রিয়াকরণের জন্য ব্যবহৃত হয়। এটিতে একটি সমতল পাথর (বাটান) এবং একটি পেষণ পাথর থাকে যাকে *উনা* বলা হয়। উনা দুই হাতে ধরে বাটানে রাখা খাদ্যকে পেষণ করা হয়। পেষণের প্রয়োজনের উপর নির্ভর করে, উনার ওজন কিছুটা পিছিয়ে দেওয়া যেতে পারে, আলগা করা যেতে পারে বা জোরে চাপ দেওয়া যেতে পারে। আগে পিছে আন্দোলন পদ্ধতির উপর নির্ভর করে পরিবর্তিত হয়। এই পেষণ শুকনো বা জল অথবা তেল দিয়ে করা হয়।

দক্ষিণ আমেরিকা
--------------

দক্ষিণ আমেরিকায় স্পেনবাসীদের আগমনের আগে থেকেই বাটান ব্যবহার করা হয়েছে। আন্দিয়ান পরিবারগুলিতে গ্রামীণ এবং শহুরে এলাকায় এই পদ্ধতিতে বিভিন্ন খাবার তৈরি করা হয়। এর সবচেয়ে গুরুত্বপূর্ণ ব্যবহার হয় লাজওয়া প্রস্তুত করার জন্য। অনেক বলিভীয়, পেরুভীয়, ইকুয়েডরীয় এবং কলম্বীয়রা মনে করেন মিশ্রণযন্ত্রে বাটলে একই রকম হয় না।

এটি শস্যের ভুসি বার করতে, কুইনোকে অ্যালকালয়েড (স্যাপোনিন) থেকে ধুয়ে বার করতে, শস্য পিষতে, পাপলিসা গুঁড়ো করতে এবং এমনকি অল্প পরিমাণে ময়দা প্রস্তুত করতেও ব্যবহৃত হয়।

 কাঁচা লঙ্কা পেষার জন্য ছোট বাটান ব্যবহার করা হয়েছে
 বাটান (শিল) এবং উনা (নোড়া), রান্না ঘরের ঐতিহ্যবাহী সামগ্রী, ভারতের পশ্চিমবঙ্গের একটি বাঙালি বাড়িতে মশলা পিষতে ব্যবহার করা হয়।

দক্ষিণ এশিয়া
-------------

নেপালে এটি *সিলাউতো-লোহোরো* নামে পরিচিত।

এটি ভারতেও প্রচুর সংখ্যক পরিবারে ব্যবহৃত হয়। এটি সেখানে হিন্দিতে "*সিল-বাট্টা*" নামে পরিচিত এবং *সিল* বলতে সমতল পাথর এবং *বাট্টা* একটি নলাকার পেষাই পাথরকে বোঝায়। এটি মারাঠি ভাষায় *পাটা-ভারভান্ত* নামে পরিচিত এবং মহারাষ্ট্র রাজ্যে ব্যবহৃত হয়। এটি তামিল এবং মালায়লাম ভাষায় *আম্মি কাল্লু* নামে পরিচিত। এটি বাংলায় *"শিল নোড়া"* নামে পরিচিত এবং এটি মূলত পশ্চিমবঙ্গের প্রায় প্রতিটি বাড়িতেই ব্যবহার হতে দেখা যায়। ওড়িশায়, এটিকে *সিলা পুয়া* বলা হয় যেখানে ঐতিহ্যবাহী ওড়িয়া বিবাহ এবং রাজা উৎসবের সময় এটি ভূ দেবী বা মা ধরতী হিসাবেও পূজা করা হয়। এটি ঐতিহ্যগতভাবে তামিলনাড়ু এবং কেরালা রাজ্যে মশলা এবং মসুর ডাল পিষতে ব্যবহৃত হয়। এই পেষণ পাথরগুলি প্রাথমিকভাবে রান্নার জন্য চাটনি এবং মশলার মিশ্রণ তৈরি করতে ব্যবহৃত হয় এবং এছাড়াও দোসা, বড়া বা পাঁপড় তৈরিতে ভিজিয়ে রাখা ডাল পিষতে প্রয়োজন হয়।

আরও দেখুন
---------

* কর্ণাটকে গৃহস্থালীর পাথরের সরঞ্জাম
* মেটেট
* মর্টার এবং পেসল
* মোলকজেটে

তথ্যসূত্র
---------

1. ↑  De La Vega, Garcilaso (২০০৬)। "Chapter 7: The Empire Before Arrival of the Spaniards - Maize and What They Call Rice, and Other Seeds"। *Royal Commentaries of the Incas and General History of Peru*। পৃষ্ঠা 74। আইএসবিএন 9781603848565।
2. ↑  Morvelli, Walter Coraza "The Best Flavor in Cuzco’s Cooking Still Comes from the Batán, the Grinding Stones."  ওয়েব্যাক মেশিনে আর্কাইভকৃত ২২ মার্চ ২০২৩ তারিখে 24 January 2013 Cusco Eats: Food and Culture of the Andes
3. ↑  A Feature on the Sil Batta – The traditional Stone Grinder of the Indian Kitchen"  ওয়েব্যাক মেশিনে আর্কাইভকৃত ১১ জানুয়ারি ২০২০ তারিখে NMTV.tv March 3, 2011, Accessed March 4, 2017
4. ↑  "Bhimthadi Jatra: A melange of craftsmanship and tradition" December 13, 2014 The Times of India website, Retrieved March 4, 2017
5. ↑  [ta.wiktionary.org/wiki/அம்மி Meaning of the word in Tamil Wiktionary]
6. ↑  [ml.wiktionary.org/wiki/അമ്മി Meaning of the word in Malayalam Wiktionary]
পশ্চিমবঙ্গ যাত্রা আকাদেমি ও ফণিভূষণ বিদ্যাবিনোদ যাত্রামঞ্চ
**যাত্রা** ভারতীয় রাজ্য পশ্চিমবঙ্গ ও বাংলাদেশের একটি জনপ্রিয় লোকনাট্য ধারা। এগুলি প্রধানত চারঘণ্টাব্যাপী বিপুল আয়োজনের বিনোদন। উচ্চ শব্দ ও চড়া আলোর ব্যবহার এবং দৈত্যাকার মঞ্চে নাটকীয় উপস্থাপনা যাত্রার বৈশিষ্ট্য। অতিনাটকীয় ভাবভঙ্গি ও আবৃত্তির মাধ্যমে প্রায়ই যাত্রার উপস্থাপনা করা হয়ে থাকে। সম্প্রতি যাত্রার উন্নতিকল্পে পশ্চিমবঙ্গ সরকার কলকাতার বাগবাজারে স্থাপন করেছেন পশ্চিমবঙ্গ যাত্রা আকাদেমি ও ফণিভূষণ বিদ্যাবিনোদ যাত্রামঞ্চ। যাত্রা বাংলাদেশ, ভারতের বিভিন্ন স্থানে হয়ে থাকে। ভারতের পশ্চিমবঙ্গ, আসাম, ত্রিপুরা ইত্যাদি প্রদেশে যাত্রাপালা অনুষ্ঠিত হয়। বাংলাদেশের হাওর অঞ্চল সমূহ বিশেষ করে সিলেট, সুনামগঞ্জ, হবিগঞ্জ,ময়মনসিংহ ইত্যাদি জেলায় যাত্রাগান খুব বেশি প্রচলিত এবং জনপ্রিয়। কয়েকটি উল্লেখযোগ্য যাত্রাগান মহুয়া সুন্দরী,খাইরুন সুন্দরী, রূপবান, কৃষ্ণলীলা ইত্যাদি।

তথ্যসূত্র
---------

1. ↑  Jatra *Britannica.com*.
2. ↑  Jatra *South Asian Folklore: An Encyclopedia : Afghanistan, Bangladesh, India, Nepal, Pakistan, Sri Lanka*, by Peter J. Claus, Sarah Diamond, Margaret Ann Mills. Published by Taylor & Francis, 2003. আইএসবিএন ০-৪১৫-৯৩৯১৯-৪. *Page 307*.
3. ↑  Jatra *The Cambridge guide to Asian theatre*, by James R. Brandon, Martin Banham. Published by Cambridge University Press, 1997. আইএসবিএন ০-৫২১-৫৮৮২২-৭. *Page 89-91*.
4. ↑  Eastern regions *The world encyclopedia of contemporary theatre*, by Don Rubin, Chua Soo Pong, Ravi Chaturvedi. Published by Taylor & Francis, 2001. আইএসবিএন ০-৪১৫-২৬০৮৭-৬.*Page 133*.
**কিরণময় সেন** ( ১৯১৫ ? ― ১০ ডিসেম্বর, ১৯৯৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে মাস্টারদা সূর্য সেন বিপ্লবী দলের সদস্য। যার বিশ্বাসঘাতকতায় মাস্টারদা ধরা পড়েন সেই নেত্র সেনকে হত্যা করার দায়িত্ব নিয়ে সে কাজ সুসম্পন্ন করেন।

সংক্ষিপ্ত জীবনী
---------------

কিরণময় সেনের জন্ম বৃটিশ ভারতের অধুনা বাংলাদেশের চট্টগ্রামের পটিয়া থানার হাবিলাসদ্বীপে। তিনি ছাত্রাবস্থাতেই বিপ্লবী দলে যুক্ত হয়ে যান। ইংরেজ প্রশাসন সূর্য সেনকে জীবিত অথবা মৃত অবস্থায় ধরার জন্য সবরকমের চেষ্টা অব্যাহত রাখে। সূর্য সেন একসময় কৈরলা গ্রামে ক্ষীরোদপ্রভা বিশ্বাসের বাড়িতে আত্মগোপন করে ছিলেন। ১৯৩৩ খ্রিস্টাব্দের ১৬ই ফেব্রুয়ারির রাতে সেখানে এক বৈঠকে ছিলেন কল্পনা দত্ত, শান্তি চক্রবর্তী, মণি দত্ত, ব্রজেন সেন আর সুশীল দাসগুপ্ত। ব্রজেন সেনের সহোদর নেত্র সেন, সূর্য সেনের উপস্থিতির খবর পুলিশকে জানিয়ে দেয়। ফলে রাত প্রায় ১০টার দিকে পুলিশ আর সেনাবাহিনী ক্ষীরোদপ্রভা বিশ্বাসের বাড়িটি ঘিরে ফেলে এবং সেখান থেকে সূর্য সেন ও ব্রজেন সেন ধরা পড়েন। তখন অষ্টম শ্রেণীর ছাত্র কিরণময় মাস্টারদা সূর্য সেনকে পুলিশে ধরিয়ে দেওয়ার বদলা নিতে চক্রান্তকারী নেত্র সেনকে হত্যা করার দায়িত্ব নেন। ১৯৩৪ খ্রিস্টাব্দের ৯ জানুয়ারি রাত্রে নেত্র সেনের আহারের সময় রামদার কোপে স্বহস্তে খুন কিরণময়ই করেছিলেন। তার সাথে ছিলেন আরেক বিপ্লবী রবীন্দ্র (খোকা) নন্দী। সন্দেহক্রমে পুলিশের হাতে ধরা পড়লেও প্রমাণাভাবে ছাড়া পান। কিছুদিন পর তিনি রেঙ্গুনে তাঁর দাদার বাড়িতে আত্মগোপনকালে গ্রেফতার হয়ে মায়ানমারসহ পূর্বভারতের বিভিন্ন কারাগারে পাঁচ বছর আটক থাকেন। শেষে মুক্তি পাওয়ার পর তৎকালীন অবিভক্ত কমিউনিস্ট পার্টিতে যোগ দেন। পরে পার্টি বিভক্ত হলে সদস্যপদ ত্যাগ করেন। পরবর্তীতে তিনি  দামোদর ভ্যালি কর্পোরেশনের মাইথনে কাজ করতেন।

পশ্চিমবঙ্গ সরকার পরবর্তীকালে এই স্বাধীনতা সংগ্রামীকে তাম্রপত্র প্রদান করে ও স্বাধীনতার পঞ্চাশবর্ষ পূর্তি উপলক্ষে বিশেষ সম্মাননা প্রদান করে।

মৃত্যু
------

১৯৯৮ খ্রিস্টাব্দের ১০ ই ডিসেম্বর কলকাতায় প্রয়াত হন বিপ্লবী কিরণ সেন।

আরো দেখুন
---------

চট্টগ্রাম অস্ত্রাগার লুন্ঠন

মাস্টারদা সূর্যসেন

তথ্যসূত্র
---------

1. ↑  দ্বিতীয় খন্ড, অঞ্জলি বসু (২০১৯)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৯৪। আইএসবিএন 978-81-7955-292-6।
2. ↑  বসু, ঋজু। "75th Independence Day: ধর্মের ছোঁয়াচ ছাড়া বিয়ের স্বাধীনতা"। *www.anandabazar.com*। সংগ্রহের তারিখ ২০২২-০১-১১।
3. ↑  Pāla, Rūpamaẏa (১৯৮৬)। *Sūrya Senera sonāli svapna*। Līlā Prakāśanī।
4. ↑  *Catṭạgrāma biplabera bahnịśikhā, 1837-1971: Sampādanā, Śacīndranātha Guha; Rameśacandra Majumadāra mahāśaẏera bhūmikā sambalita*। Śikshā o Saṃskr̥ti Bibhāga, Caṭṭagrāma Parishada। ১৯৭৪।
**প্রফুল্ল কুমার মহন্ত** (অসমীয়া: *প্রফুল্ল কুমার মহন্ত*) অসমের একজন প্রাক্তন মূখ্যমন্ত্রী। তিনি আসাম আন্দোলন-এর অন্যতম নেতা ও অসম গণ পরিষদের প্রাক্তন সভাপতি ছিলেন। ১৯৮৫ সনে তিনি অসমের মূ্খ্যমন্ত্রী পদে নিযুক্তি হয়েছিলেন। ১৯৯৬ তিনি দ্বিতীয়বার অসমরে মূখ্যমন্ত্রী পদে নির্বাচিত হয়েছিলেন। ২০০৫ সনে প্রফুল্ল কুমার মহন্তকে অসম গণ পরিষদ (অগপ) থেকে বহিস্কার করা হয়েছিল ফলে তিনি ২০০৫ সনের ১৫ সেপ্টেম্বরে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের সাধারণ নির্বাচনে তিনি অসম গণ পরিষদে পুনরায় যোগদান করছিলেন। ১৯৯৮ সন থেকে ২০০১ সনে আলফা সদস্যের পরিবারকে গুপ্তহত্যার জন্য শইকীয়া কমিশন সেই সময়ের গৃহমন্ত্রী প্রফুল্ল কুমার মহন্তকে অভিযোগ করেছিলেন।

রাজনৈতিক জীবন
-------------

প্রফুল্ল কুমার মহন্তকে অসমের একজন প্রভাবশালী নেতা হিসেবে গন্য করা হয়। সদৌ অসম ছাত্র সন্থার সভাপতি পদে থাকার সময় তিনি আসাম আন্দোলনের অন্যতম নেতা ছিলেন। আসাম আন্দোলনের কয়েকজন বিশিষ্ট নেতাদের নিয়ে তিনি অসম গণ পরিষদ গঠন করেছিলেন। তিনি এই রাজনৈতিক দলের সভাপতি পদে নিযুক্ত ছিলেন। ১৯৮৫ সনে তিনি নগাও বিধানসভার প্রার্থী হিসেবে নির্বাচিত হয়েছিলেন। তারপর থেকে তিনি বঢ়মপুর বিধানসভা থেকে বিধায়ক পদে নির্বাচিত হয়ে আসছেন। ১৯৯৮ সন থেকে ২০০১ সনে সংঘটিত আলফা পরিবার গুপ্তহত্যায় শইকীয়া কমিশন প্রফুল্ল কুমার মহন্তকে হত্যাকান্ডের সহিত জড়িত থাকা বলে অভিযোগ করে ফলে ২০০৫ সনে প্রফুল্ল কুমার মহন্তকে অসম গণ পরিষদ থেকে বহিস্কার করা হয়েছিল। দল থেকে বহিস্কার করার পর তিনি ২০০৫ সনের ১৫ সেপ্টেম্বর তারিখে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের নির্বাচনে অসম গণ পরিষদে অভিজ্ঞ সভাপতির প্রয়োজন হয়েছিল ফলে চন্দ্রমোহন পাটোয়ারীর সভাপতিত্বে প্রফুল্ল কুমার মহন্ত অসম গণ পরিষদ প্রগিতিশীল দল ভঙ্গ করেন ও পুনরায় অসম গণ পরিষদের সভাপতি হন।

সময়কাল
-------

১৯৮৫ সনে নগাও বিধানসভা সমষ্টি থেকে প্রফুল্ল কুমার মহন্ত প্রথমবার মূখ্যমন্ত্রী নির্বাচিত হয়েছিলেন। ১৯৮৫ সনের ২৪ ডিসেম্বর থেকে ১৯৯০ সনের ২৭ নভেম্বর তিনি মূখ্যমন্ত্রী পদে ছিলেন। তারপর তিনি ১৯৯৬ সনে বঢ়মপুর বিধানসভা থেকে দ্বিতীয়বার মূখ্যমন্ত্রী পদে নির্বাচিত হয়েছিলেন। ১৯৯৬ সনের ১৫ মে থেকে ২০০১ সনের ১৭ মে পর্যন্ত তিনি দ্বিতীয়বার মূ্খ্যমন্ত্রীর পদে ছিলেন।

তথ্যসূত্র
---------

1. ↑  Mahanta takes on Congress heavyweight

| * দে
* স
অসমের মুখ্যমন্ত্রীদের তালিকা |
| --- |
| 
* গোপীনাথ বরদলৈ
* বিষ্ণু রাম মেধি
* বিমলা প্রসাদ চলিহা
* মহেন্দ্র মোহন চৌধুরী
* শরৎ চন্দ্র সিংহ
* গোলাপ বরবরা
* যোগেন্দ্র নাথ হাজরিকা
* সৈয়দা আনোয়ারা তৈমূর
* কেশব চন্দ্র গগৈ
* হিতেশ্বর শইকীয়া
* প্রফুল্ল কুমার মহন্ত
* হিতেশ্বর শইকীয়া
* ভূমিধর বর্মন
* প্রফুল্ল কুমার মহন্ত
* তরুণ গগৈ
* সর্বানন্দ সোনোয়াল
* হিমন্ত বিশ্ব শর্মা

 |
এই নিবন্ধটি ডিব্রুগড় জিলার মরাণ সেন্সাস টাউন সম্পর্কে। শিবসাগর জেলার মরাণহাট নগর জন্য মরাণহাট দেখুন।

**মরাণ** ভারতের রাজ্যসমূহের অন্তর্গত অসমের ডিব্রুগড় জেলাতে অবস্থিত একটি ছোট সেন্সাস টাউন। নগরটি ঔদ্যোগিক ভাবে উন্নত। এটি দেশের একটি অন্যতম চা এবং খনিজ তৈল উৎপাদন হওয়া অঞ্চল। অঞ্চলটির একটা প্রধান আকর্ষণ হল রাইদঙীয়া দৌল, যেটি আহোম রাজত্বের ঐতিহ্য বহন করছে।

ভৌগোলিক অবস্থান
---------------

মরাণের ভৌগোলিক অবস্থান হল — ২৭°১১′ উত্তর ৯৪°৫৬′ পূর্ব﻿ / ﻿২৭.১৮° উত্তর ৯৪.৯৩° পূর্ব﻿ / 27.18; 94.93 সাগরপৃষ্ঠ থেকে উচ্চতা ৯৭ মিটার (৩১৮ ফু)। এর পশ্চিমে ডুলিয়াজান নগর,পূর্বে টেঙাখাট এবং টিংখং, উত্তরে মোহনবাড়ি ও শলগুড়ি, দক্ষিণে মরাণহাট ও সোনারি। জেলার প্রধান কার্যালয় ডিব্রুগড়, এর থেকে ৪০ কিলোমিটার (২৫ মা) ভিতরে অবস্থিত।

জনসাংখ্যিকীয়
-------------

২০০১ সালের ভারতের লোকগণনা অনুসারে, মরাণের মোট জনসংখ্যা ৬৭৮৪ জন৷ এর ৫৩% পুরুষ তথা ৪৭% মহিলা৷ মরাণের গড় সাক্ষরতার হার ৬৪%৷ এর মোট জনসংখ্যার প্রায় ১০% ছয় বছরের অনূর্ধ্ব।

রাজনৈতিক
--------

মরাণ ডিব্রুগড় লোকসভা কেন্দ্রর অন্তর্গত  এবং বিধানসভা কেন্দ্র হল মরাণ বিধানসভা কেন্দ্র।

তথ্যসূত্র
---------

1. ↑  Falling Rain Genomics, Inc - Moran[*স্থায়ীভাবে অকার্যকর সংযোগ*]
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of ভারত। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
3. ↑  "List of Parliamentary & Assembly Constituencies" (পিডিএফ)। *Assam*। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।
**তাঙ্গানিকা** পূর্ব আফ্রিকার একটি ঔপনিবেশিক অঞ্চল ছিল যা ১৯১৬ থেকে ১৯৬১ সাল পর্যন্ত বিভিন্ন নামে যুক্তরাজ্য দ্বারা পরিচালিত হয়েছিল। এটি প্রাথমিকভাবে একটি সামরিক দখলদার শাসনের অধীনে পরিচালিত হয়েছিল। ১৯২২ সালের ২০ জুলাই থেকে এটি ব্রিটিশ শাসনের অধীনে লীগ অফ নেশনস ম্যান্ডেটে আনুষ্ঠানিকভাবে পরিণত হয়েছিল। ১৯৪৬ সাল থেকে, এটি জাতিসংঘের ট্রাস্ট অঞ্চল হিসাবে যুক্তরাজ্য দ্বারা পরিচালিত হয়েছিল। 

প্রথম বিশ্বযুদ্ধের আগে, তাঙ্গানিকা জার্মান পূর্ব আফ্রিকার জার্মান উপনিবেশের অংশ ছিল। পূর্ব আফ্রিকা অভিযানের সময় এটি ধীরে ধীরে ব্রিটিশ সাম্রাজ্য এবং বেলজিয়ান কঙ্গোর বাহিনী দ্বারা দখল করা হয়েছিল, যদিও জার্মান প্রতিরোধ ১৯১৮ সাল পর্যন্ত অব্যাহত ছিল। এর পরে, লীগ অফ নেশনস এই অঞ্চলটির উপর যুক্তরাজ্যের নিয়ন্ত্রণকে আনুষ্ঠানিকভাবে ঘোষণা করে, যারা এটির নামকরণ করে "**তাঙ্গানিকা**"। যুক্তরাজ্য দ্বিতীয় বিশ্বযুদ্ধের শেষ পর্যন্ত তাঙ্গানিকাকে লীগ অফ নেশনস ম্যান্ডেট হিসাবে ধরে রেখেছিল, যার পরে এটি জাতিসংঘের ট্রাস্ট অঞ্চল হিসাবে অনুষ্ঠিত হয়েছিল। ১৯৬১ সালে, তাঙ্গানিকা যুক্তরাজ্য থেকে তাঙ্গানিকা হিসাবে স্বাধীনতা অর্জন করে। এক বছর পর এটি প্রজাতন্ত্রে পরিণত হয়। তাঙ্গানিকা এখন আধুনিক সার্বভৌম তানজানিয়া রাষ্ট্রের অংশ।
**শুভ গুহঠাকুরতা**  (১০ জুলাই ১৯১৮ - ১ জানুয়ারি, ১৯৮৯) ছিলেন প্রখ্যাত রবীন্দ্র সঙ্গীতশিল্পী, সঙ্গীতশিক্ষক ও সংগঠক।  কলকাতা মহানগরীর রবীন্দ্রসঙ্গীত শিক্ষাপ্রতিষ্ঠান  দক্ষিণী'র প্রতিষ্ঠাতা তিনি।

জন্ম ও প্রারম্ভিক জীবন
----------------------

শুভ গুহঠাকুরতার জন্ম ১৯১৮ খ্রিস্টাব্দের ১০ জুলাই বৃটিশ ভারতের অধুনা বাংলাদেশের বরিশালের বানারিপাড়া গ্রামের এক অত্যন্ত দরিদ্র পরিবারের। পিতামাতার অষ্টম সন্তান তিনি। মাত্র ছ’মাস বয়সে পিতৃহারা হন। ছ’বছর বয়সে দাদা-দিদিদের হাত ধরে সপরিবারে বানারিপাড়া ছেড়ে চলে আসেন কলকাতার পাইকপাড়ায়। টাউন স্কুলে ভর্তি হন তিনি। সে সময় তার অভিভাবক ছিলেন  ঋতু গুহের পিতা নির্মল চন্দ্র গুহঠাকুরতা। সাঙ্গীতিক পরিবারে বেড়ে না উঠলেও  বিদ্যাসাগর কলেজের ছাত্রাবস্থায় তিনি রবীন্দ্রসঙ্গীতের প্রতি আকৃষ্ট হন। সেই সময় কলকাতার ব্রাহ্ম পরিবারের দুই সন্তান বিথীন্দ্রনাথ গুপ্ত এবং দিলীপকুমার চট্টোপাধ্যায়ের সংস্পর্শে আসেন। রবীন্দ্রনাথের গানে তার আগ্রহে তারাই তাঁকে রবিবারের সাধারণ ব্রাহ্ম সমাজের উপাসনায় যোগ দিতে উৎসাহিত করেন। পরে অরুন্ধতী দেবীর মাধ্যমে শান্তিনিকেতনের সঙ্গে যোগসূত্র তৈরি হয়, সান্নিধ্যে আসেন  শৈলজারঞ্জন মজুমদারের । গান শেখেন তার কাছে।

কলকাতা শহরের সাংস্কৃতিক প্রবহমানতায় রবীন্দ্রসঙ্গীত
---------------------------------------------------

শান্তিনিকেতনে অবস্থানকালে শৈলজারঞ্জন মজুমদার রবীন্দ্রনাথের গানকে প্রচারের উদ্যোগ নিতে অনুরোধ করলে, শুভ গুহঠাকুরতা কলকাতায় প্রতিষ্ঠানগতভাবে রবীন্দ্রসঙ্গীত শিক্ষাদানের জন্য ১৯৪১ খ্রিস্টাব্দে প্রতিষ্ঠাতা করেন *গীতবিতান*। কলকাতা শহরের সংস্কৃতিতে রবীন্দ্রসঙ্গীতের বিশুদ্ধ ধারা সংযোজিত হয়। নিজে আকাশবাণী কলকাতা কেন্দ্রের রবীন্দ্রসঙ্গীত শিল্পী ছিলেন। ১৯৪৮ খ্রিস্টাব্দের ৮ই মে (২৫ শে বৈশাখ তারিখে) *গীতবিতান* ছেড়ে *দক্ষিণী* নামে নতুন এক প্রতিষ্ঠান গড়েন যায় শাখা সংস্থা দেশেবিদেশে ছড়িয়ে আছে। বিশুদ্ধতার সাথে বিগত পাঁচ দশকের বেশি সময় ধরে রবীন্দ্রসঙ্গীতের বহু গায়ক-গায়িকা শিক্ষা লাভ করেছেন। পাশাপাশি বাংলার শীর্ষস্থানীয় বহু গায়কের রেকর্ড-পরিচালকও ছিলেন তিনি। রবীন্দ্রসঙ্গীত শিক্ষার প্রতিষ্ঠান গড়ে থেমে থাকেননি। আকাশবাণীর মাধ্যমে রবীন্দ্রসঙ্গীতকে জনপ্রিয় করতে উচ্চাঙ্গসঙ্গীত সম্মেলনের আদর্শে ত্রৈবার্ষিক রবীন্দ্রসঙ্গীত সম্মেলনের আয়োজন করেছিলেন। আর সঙ্গীত শিক্ষাকেন্দ্রে শিক্ষার্থীদের রবীন্দ্রসঙ্গীতকে সহজ ভাষায় বোধগম্য করতে অবশ্য পাঠ্য করেছিলেন তার রচিত গ্রন্থ ‘সঙ্গীত চিন্তা’, প্রভাত মুখোপাধ্যায়ের ‘রবীন্দ্র জীবনী’। রবীন্দ্র সঙ্গীতের উপর তার রচিত পাঠ্যগ্রন্থ হল - *রবীন্দ্রসংগীতের ধারা*। বইটির প্রচ্ছদ অঙ্কন করেছিলেন সত্যজিৎ রায়। 

'প্রকৃতির কবি রবীন্দ্রনাথ', 'প্রণাম' নামক কয়েকটি তথ্যচিত্রে তিনি সঙ্গীত পরিচালনা করেছেন।

পারিবারিক জীবন
--------------

শুভ গুহঠাকুরতা মঞ্জুলা দেবীকে বিবাহ করেন এবং তাঁদের সন্তানরা হলেন সুদেব গুহঠাকুরতা ও বিশ্ব গুহঠাকুরতা। বিশিষ্ট রবীন্দ্রসঙ্গীত শিল্পী ঋতু গুহ ছিলেন তার ভ্রাতুষ্পুত্রী।

জীবনাবসান
---------

শুভ গুহঠাকুরতা ১৯৮৯ খ্রিস্টাব্দের ১লা জানুয়ারি কলকাতায় পরলোক গমন করেন।

তথ্যসূত্র
---------

1. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৯২, আইএসবিএন ৯৭৮-৮১-৭৯৫৫-২৯২-৬
2. ↑  "রবীন্দ্রসঙ্গীতকে শান্তিনিকেতন ও ব্রাহ্ম সমাজ পেরিয়ে কলকাতায় এনেছিলেন শুভ গুহঠাকুরতা"। সংগ্রহের তারিখ ২০২১-০৭-১০।
3. ↑  "কলকাতার কড়চা- প্রাণপুরুষ"। সংগ্রহের তারিখ ২০২১-০৭-১০।
**শৈলী চোপড়া** (জন্ম: ২১শে জুলাই ১৯৮১) হলেন একজন ভারতীয় ব্যবসা বিষয়ক সাংবাদিক, লেখিকা এবং উদ্যোক্তা। তিনি *শিদ্যপিপল.টিভি*-এর প্রতিষ্ঠাতা, যেটি আদর্শ ব্যক্তিদের গল্প সহ নারীদের ক্ষমতায়নের একটি মাধ্যম এবং তাদের কাছে কী গুরুত্বপূর্ণ তা নিয়ে খোলামেলা কথোপকথনের মাধ্যমে তাদের অনুপ্রাণিত করে থাকে। একজন ব্যবসা বিষয়ক সাংবাদিক হিসাবে, তিনি এনডিটিভি প্রফিট এবং ইটি নাওএ কাজ করার জন্য পরিচিত। তিনি বিভিন্ন পুরস্কার জয়ের পাশাপাশি ২০১২ সালে রামনাথ গোয়েঙ্কা অ্যাওয়ার্ড ফর এক্সেলেন্স ইন বিজনেস জার্নালিজম অর্জন করেছেন। সাংবাদিকতার পাশাপাশি তিনি একজন উদ্যোক্তাও।

প্রারম্ভিক জীবন
---------------

১৯৮১ সালের ২১শে জুলাই তারিখে, ভারতের পাঞ্জাবের জলন্ধরে অনিল চোপড়া ও সুমন চোপড়ার ঘরে শৈলী চোপড়া জন্মগ্রহণ করেছিলেন। অনিল চোপড়া ভারতীয় বিমানবাহিনীর একজন অবসরপ্রাপ্ত বিমান চালক যোদ্ধা। ১৯৯৮ সালে, শৈলী নতুন দিল্লির এয়ার ফোর্স গোল্ডেন জুবিলি ইনস্টিটিউট থেকে তাঁর স্কুল জীবনের পড়াশোনা সম্পন্ন করেছেন। ২০০২ সালে, শৈলী চেন্নাইয়ের দ্য এশিয়ান কলেজ অফ জার্নালিজম থেকে সম্প্রচার এবং টেলিভিশন বিভাগ হতে স্নাতকোত্তর সম্পন্ন করেছেন। তিনি ব্রিটিশ ব্রডকাস্টিং কর্পোরেশনের সাংবাদিকতার স্কুল থেকে সম্প্রচারের প্রশিক্ষণ নেন। তিনি সিএনবিসি, এনডিটিভি এবং ইটি নাও-এ কাজ করেছেন।

পেশাগত জীবন
-----------

তিনি এনডিটিভি ২৪x৭-এর মার্কেটস অ্যান্ড কর্পোরেট অ্যাফেয়ার্স-এর সম্পাদক হিসাবে এবং এনডিটিভি প্রফিট-এর সিনিয়র নিউজ এডিটর-কর্পোরেট হিসাবে পাঁচ বছরেরও বেশি সময় ধরে কাজ করেছেন এবং পরবর্তীতে ইটি নাও-এর সাথে তিন বছর যাবত কাজ করেছেন। তিনি জি২০, ওয়ার্ল্ড ইকোনমিক ফোরাম, দ্য ব্রেটন উডস কনফারেন্স ২০১১, ইন্ডিয়া ইকোনমিক সামিট এবং ওয়ার্ল্ড রিটেল কংগ্রেস-এর মতো বেশ কয়েকটি আন্তর্জাতিক অনুষ্ঠানে যোগদান করেছেন। ইমপ্যাক্ট ম্যাগাজিন দ্বারা মিডিয়া, বিপণন ও বিজ্ঞাপনে ভারতের ৫০ জন প্রভাবশালী নারীদের মধ্যে তাঁকে স্থান দেওয়া হয়েছিল। ২০০৮ সালের ২৬/১১ এর মুম্বই জঙ্গি হামলার সময় মুম্বাইয়ের তাজ মহল প্যালেস হোটেলের বাইরে থেকে চোপড়া এবং তাঁর স্বামী শিবনাথ ঠুকরাল সরাসরি খবর পরিবেশন করেছিলেন। একজন উদ্যোক্তা হওয়ার পূর্বে তিনি ইটি নাও-এর প্রধান উপস্থাপক ছিলেন। তিনি "টি টাইম উইথ শৈলী" নামে গলফ বিষয়ক একটি অনুষ্ঠানের উপস্থাপনা করে থাকেন।

রচনা ও উদ্যোক্তা
----------------

এছাড়াও তিনি চারটি বই লিখেছিলেন। তাঁর উদ্যোগগুলো মধ্যে অন্যতম হচ্ছে ভারতের মহিলা চ্যানেল *শিদ্যপিপল.টিভি* এবং *গলফিংইন্ডিয়ান.কম*। তাঁর বইগুলোর মধ্যে পেঙ্গুইন দ্বারা প্রকাশিত ফেমিনিস্ট রানী, র‍্যান্ডম হাউজ দ্বারা প্রকাশিত হোয়েন আই ওয়াজ ২৫, টাইমস বুকস দ্বারা প্রকাশিত বার্ডিস ইন বিজনেস এবং র‍্যান্ডম হাউজ দ্বারা প্রকাশিত বিগ কানেক্ট - সোশ্যাল মিডিয়া অ্যান্ড ইন্ডিয়ান পলিটিকস অন্যতম।

তথ্যসূত্র
---------

1. ↑  "Sawf.org"। Sawf.org। ২৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৩।
2. 1 2  www.exchange4media.com। "Anchor Shaili Chopra takes the entrepreneur road" (ইংরেজি ভাষায়)। ২০১৮-০৩-০৯ তারিখে মূল থেকে আর্কাইভ করা। সংগ্রহের তারিখ ২০১৬-১১-১৮।
3. ↑  "TV's hits and misses of terror attacks"। Hindustan Times। ৫ ডিসেম্বর ২০০৮। সংগ্রহের তারিখ ৫ সেপ্টেম্বর ২০১৩।
**মন্দিরা রায়** আসাম রাজ্যের একজন ভারতীয় রাজনীতিবিদ। তিনি আসাম বিধানসভার একজন প্রাক্তন সদস্য, ২০১৩ সালে আলগাপুরের উপনির্বাচনে জিতেছিলেন।

শিক্ষা এবং ব্যক্তিগত জীবন
-------------------------

রায়ের ইন্দ্রে কুমারী গার্লস হাইয়ার সেকেন্ডারি স্কুল থেকে HSLC হয়েছে।

রায়ের বিয়ে হয় গৌতম রায়ের সাথে, সন্তোষ কুমার রায়ের ছেলে যিনি কাটলিচেরার আসাম বিধানসভার প্রাক্তন সদস্য ছিলেন। তার স্বামীও কাটলিচেরার আসাম বিধানসভার প্রাক্তন সদস্য ছিলেন এবং মন্ত্রী হয়েছিলেন। তাদের ২ সন্তান ছিল, রাহুল এবং সুতানুকা। তার ছেলে রাহুল ২০০৬ সালে আলগাপুরের জন্য আসাম বিধানসভার সদস্য হন এবং ২০১১ এবং ২০১৬ সালে অসফলভাবে পুনঃনির্বাচন চেয়েছিলেন। তিনি 2021 সালে উদরবন্ড আসনে স্বতন্ত্র হিসাবে প্রতিদ্বন্দ্বিতা করার চেষ্টা করেছিলেন এবং হেরেছিলেন। তার ছেলে ডেইজি রায়কে বিয়ে করেছেন যিনি ২০২১ সালে আলগাপুরের জন্য স্বতন্ত্র হিসেবে প্রতিদ্বন্দ্বিতা করেছিলেন কিন্তু হেরেছিলেন।

রাজনৈতিক পেশা
-------------

রায় আলগাপুর নির্বাচনী এলাকার জন্য ভারতীয় জাতীয় কংগ্রেসের প্রার্থী ছিলেন, একই আসনে তার ছেলে রাহুল ২০০৬ থেকে ২০১১ পর্যন্ত প্রতিনিধিত্ব করেছিলেন  ২০ নভেম্বর ২০১২-এ বর্তমান এজিপি বিধায়ক সহিদুল আলম চৌধুরী মারা যাওয়ার পর আসনটি শূন্য হয়ে পড়ে। রায় ৫২,৭৯১ ভোট পেয়েছেন, তার নিকটতম প্রতিপক্ষকে 991 ভোটে পরাজিত করেছেন।  তিনি ৩ মার্চ, ২০১৩ তারিখে তার অফিস এবং গোপনীয়তার শপথ নেন। স্পিকার প্রণব গগৈ তাকে শপথবাক্য পাঠ করান। তিনি বাংলায় শপথ গ্রহণ করেন এবং তার স্বামী ও ছেলের সাথে ছিলেন। তিনি ইউপিএ চেয়ারপার্সন সোনিয়া গান্ধী, মুখ্যমন্ত্রী তরুণ গগৈ এবং আসাম প্রদেশ কংগ্রেসের সভাপতি ভুবনেশ্বর খালিতাকে বিধানসভায় সেবা করার সুযোগের জন্য ধন্যবাদ জানিয়েছেন। 

তিনি পুনঃনির্বাচন চাননি এবং তার ছেলে ২০১৬ সালে কংগ্রেস প্রার্থী ছিলেন কিন্তু হেরে যান।

তথ্যসূত্র
---------

1. ↑  "Mandira Roy(Indian National Congress(INC)):Constituency- ALGAPUR : BYE ELECTION 24-2-2013(HAILAKANDI) - Affidavit Information of Candidate:"। *myneta.info*। সংগ্রহের তারিখ ২০২২-০৩-০২।
2. ↑  "Mandira wrests Algapur from AGP in byelection"। *www.telegraphindia.com*। সংগ্রহের তারিখ ২০২২-০৩-০২।
3. ↑  Kaushik Deka (জুলাই ১৪, ২০১২)। *India Today* (ইংরেজি ভাষায়) । সংগ্রহের তারিখ ২০২২-০৩-০২।  `|শিরোনাম=` অনুপস্থিত বা খালি (সাহায্য)
4. ↑  "Assam Assembly Elections 2021: Three Members Of Billionaire Family In Polls"। *NDTV.com*। সংগ্রহের তারিখ ২০২২-০৩-০২।
5. 1 2  "Algapur Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২০২২-০৩-০২।
6. ↑  "Assam by-polls: Cong wrests Algapur constituency"। *News18* (ইংরেজি ভাষায়)। ২০১৩-০২-২৮। সংগ্রহের তারিখ ২০২২-০৩-০২।
7. ↑  "Newly elected MLA takes oath"। *Business Standard India*। Press Trust of India। ২০১৩-০৩-০৩। সংগ্রহের তারিখ ২০২২-০৩-০২।
রব স্টার্ক যুদ্ধে সাহায্যের শর্তে লর্ড ওয়াল্ডার ফ্রেয়ের কন্যাদের একজনের সাথে বিয়ে করার শপথ ভেঙ্গে দেওয়ার পর লর্ড ফ্রেয় বিয়ের অনুষ্ঠানের সময় রব, তার মা, তার স্ত্রী, তার গর্ভের শিশু এবং তার পতাকাবাহীকে হত্যার ব্যবস্থা করেন। উত্তরের হাউস বোল্টন, যারা রব এর অনুরোধে থিওন থেকে উইন্টারফেলকে মুক্ত করেছিল, স্টার্কদের সাথে বিশ্বাসঘাতকতা করে। রব এর মৃত্যুর পর, লর্ড রুজ বোল্টন লর্ড টাইউইন কর্তৃক উত্তরের নতুন ওয়ার্ডেন নিযুক্ত হন। ডর্টফোর্টে, বোল্টনসের পূর্বপুরুষদের দুর্গে থিয়ন গ্রেজয়কে রুজ বোল্টনের বর্বর পুত্র র‍্যামসি স্নো নির্যাতন করে। আরও উত্তরে, জন স্নো একটি বন্যমানুষের দলের সাথে প্রাচীরে আরোহণ করে এবং দক্ষিণ দিকের দিকে চলে যায়, কিন্তু যখন তাকে পুরানো ঘোড়া প্রজননকে হত্যা করার জন্য বলা হয়, তখন তিনি তার আনুগত্য প্রমাণ করতে ব্যর্থ হন এবং পালিয়ে যান। রাজধানীতে কিং জফ্রি সানসাকে পাশে রেখে হাউস টাইরেলের মার্জেরিকে বিয়ে করার সিদ্ধান্ত নিয়েছে। লর্ড টাউইন, হাউস ল্যানিস্টারের প্রধান এবং নব্য হ্যান্ড অফ দ্য কিং তার ছেলে টিরিয়নের সাথে সানসার বিয়ের ব্যবস্থা করেন। জেইমি কিংস ল্যান্ডিং পৌঁছেছেন, পথিমধ্যে তার তলোয়ার ধরার হাত হারিয়ে। এসোসে ডেনেরিস তার ড্রাগনের সাহায্যে লিঙ্গকর্তিত দাসদের বাহিনী 'আনসালিড' আয়ত্বে নেন। ভাড়াটে সন্ত্রাসীদের "সেকেন্ড সন্স" বাহিনী যোগদান করে, তিনি ইউনকাই শহরটি গ্রহণ করেন এবং তার ক্রীতদাসদের মুক্ত করেন।

বহিঃসংযোগ
---------

* *Game of Thrones* – প্রাতিষ্ঠানিক যুক্তরাষ্ট্রের ওয়েবসাইট
* *Game of Thrones* – প্রাতিষ্ঠানিক যুক্তরাজ্যের ওয়েবসাইট
* *Game of Thrones* – The Viewers Guide on HBO.com
* Making *Game of Thrones* on HBO.com  ওয়েব্যাক মেশিনে আর্কাইভকৃত ২ জুন ২০১৬ তারিখে
* ইন্টারনেট মুভি ডেটাবেজে "গেম অব থোনস" (ইংরেজি)
* টিভি.কম-এ "77121" (ইংরেজি)
* রটেন টম্যাটোসে *গেম অব থ্রোনস: ১ম মৌসুম* (ইংরেজি)
এই নিবন্ধটি সাংবাদিক অমলেন্দু দাশগুপ্ত সম্পর্কে। সাহিত্যিক অমলেন্দু দাশগুপ্ত -এর জন্য অমলেন্দু দাশগুপ্ত দেখুন।
**অমলেন্দু দাশগুপ্ত** (১৯২৪ — ২০ আগস্ট, ২০০৮) একজন বাঙালি অধ্যাপক এবং সাংবাদিক। তিনি ভারতের বিখ্যাত ইংরেজি দৈনিক *দ্য স্টেটসম্যান* পত্রিকার সম্পাদক ছিলেন।

প্রাথমিক জীবন
-------------

অমলেন্দু দাশগুপ্ত ১৯২৪ সালে বিক্রমপুরে (বর্তমান মুন্সীগঞ্জ জেলা) জন্মগ্রহণ করেন। স্থানীয় স্কুল থেকে ১৯৪০ সালে প্রবেশিকা পরীক্ষা এবং ঢাকা কলেজ থেকে ১৯৪২ সালে আই.এ. পাস করেন। এরপর তিনি কলকাতার প্রেসিডেন্সি কলেজে ইংরেজি বিভাগে ভর্তি হন। অনার্সে তিনি প্রথম শ্রেণীতে প্রথম হয়ে কলকাতা বিশ্ববিদ্যালয়ে এম.এ তে ভর্তি হন এবং প্রথম শ্রেণীতে প্রথম হন।

কর্মজীবন
--------

শিক্ষাজীবন শেষ করে তিনি পূর্ববঙ্গের (বর্তমান বাংলাদেশের) চট্টগ্রাম সরকারি কলেজে ইংরেজি বিষয়ে অধ্যাপনা শুরু করেন। তারপর তিনি সেখান থেকে দিল্লি কলেজে অধ্যাপক হিসেবে যোগ দেন। এরপর তিনি দিল্লিতে ব্রিটিশ ইনফরমেশন সার্ভিসে যোগ দিন। কিছুদিন তিনি দিল্লির আকাশবাণীতে কাজ করার পর ১৯৫৮ সালে তিনি ভিয়েতনাম আন্তর্জাতিক পরমাণু শক্তি সংস্থায় প্রেস অফিসার হিসেবে যোগ দেন। ১৯৬৩ সালে তিনি দিল্লিতে ফিরে প্রেস ইনফরমেশন ব্যুরোতে ডিপুটি ডিরেক্টর হন। এরপর তিনি ১৯৬৪ সালে কলকাতায় এসে *দ্য স্টেটসম্যান* পত্রিকায় সহকারী সম্পাদক হিসেবে যোগ দেন। ইংরেজি সাহিত্যের ছাত্র হয়েও তিনি বিজ্ঞান বিষয়ে আগ্রহী ছিলেন। সহকারী সম্পাদক থাকার সময় তিনি বিজ্ঞান সংবাদদাতা হিসেবেও বেশ কৃতিত্ব অর্জন করেছিলেন। ১৯৮০ সালে তিনি পত্রিকাটির সম্পাদক পদ গ্রহণ করেন। ১৯৮৬ সালে তিনি এই পদ থেকে অবসর গ্রহণ করেন।

অবসর গ্রহণের পরেও তিনি বিভিন্ন সংবাদপত্রে সমসাময়িক বিষয় নিয়ে নিবন্ধ লিখেছেন। তার দু'টো গ্রন্থ রয়েছে। ১৯৫৭ সালে তার প্রথম গ্রন্থ *দ্য অ্যাটম অ্যান্ড ইটস* প্রকাশিত হয়। বইটি *পরামানু শক্তি* নামে বাংলা ভাষাতেও প্রকাশিত হয়। এই বইয়ের মুখবন্ধ লিখেছিলেন বিজ্ঞানী সত্যেন্দ্রনাথ বসু। ২০০৫ সালে তার দ্বিতীয় গ্রন্থ *থিমস অ্যান্ড ভ্যারিয়েশনস* প্রকাশিত হয়।

মৃত্যু
------

২০শে আগস্ট ২০০৮ সালে তিনি কলকাতায় এক নার্সিং হোমে মৃত্যুবরণ করেন।

তথ্যসূত্র
---------
অন্য ব্যবহারের জন্য Opposition (politics) দেখুন।**সংসদীয় বিরোধী** দল হল একটি মনোনীত সরকারের রাজনৈতিক বিরোধিতার একটি রূপ, বিশেষ করে ওয়েস্টমিনস্টার -ভিত্তিক সংসদীয় ব্যবস্থায় । এই নিবন্ধটি *সরকার* শব্দটি ব্যবহার করে কারণ এটি সংসদীয় ব্যবস্থায় ব্যবহৃত হয়, যার অর্থ *রাষ্ট্রের* পরিবর্তে *প্রশাসন* বা *মন্ত্রিসভা* । কিছু দেশে, "**অফিসিয়াল বিরোধী দল** "উপাধিটি আইনসভায় বিরোধী দলে বসে থাকা বৃহত্তম রাজনৈতিক দলকে দেওয়া হয়, দলের নেতাকে "বিরোধী দলের নেতা "উপাধি দেওয়া হয়।

প্রথম-অতীত-পরবর্তী সমাবেশগুলিতে, যেখানে দুটি প্রধান দল বা দলীয় গ্রুপিংয়ে অভিকর্ষের প্রবণতা জোরালোভাবে কাজ করে, সেখানে *সরকারী* এবং *বিরোধী* ভূমিকা পর্যায়ক্রমে দুটি প্রধান গ্রুপে যেতে পারে।

একটি সিস্টেম যত বেশি আনুপাতিকভাবে প্রতিনিধিত্ব করবে, সংসদীয় বিতর্ক কক্ষে একাধিক রাজনৈতিক দলের উপস্থিতির সম্ভাবনা তত বেশি। এই ধরনের ব্যবস্থাগুলি একাধিক "বিরোধী" দলকে উৎসাহিত করতে পারে যাদের মধ্যে সাধারণ এবং ন্যূনতম আকাঙ্ক্ষা থাকতে পারে যা বর্তমান সরকারের বিরোধিতা করে একটি ঐক্যবদ্ধ ব্লক গঠন করতে পারে।

কিছু সুসংগঠিত গণতন্ত্র, একটি একক দল দ্বারা দীর্ঘমেয়াদী আধিপত্য, টোকেনিজমের প্রতি তাদের সংসদীয় বিরোধিতা হ্রাস করে। কিছু কিছু ক্ষেত্রে, অধিকতর কর্তৃত্ববাদী দেশে, গণতান্ত্রিক বিতর্কের ছাপ তৈরি করার জন্য শাসক গোষ্ঠীগুলি দ্বারা "বিরোধী দল" তৈরি করা হয়।

কিছু আইনসভা বিরোধী দলকে বিশেষ ক্ষমতা প্রদান করে। কানাডা, ইউনাইটেড কিংডম এবং নিউজিল্যান্ডে, প্রতি বছর 20 দিন "বিরোধী দিবস "বা "সরবরাহ দিবস" হিসাবে আলাদা করা হয়, যে সময়ে বিরোধীরা এজেন্ডা সেট করতে পারে।  কানাডারও একটি প্রশ্নকাল রয়েছে, যে সময় বিরোধীরা (এবং সংসদ সাধারণত) সরকারী মন্ত্রীদের প্রশ্ন করতে পারে।

1. ↑  Fontana, David (২০০৯)। "Government in Opposition" (পিডিএফ): 575। Fontana, David (2009). "Government in Opposition" (PDF). *The Yale Law Journal*. **119**: 575.